google/wiki40b huggingface dataset:
Bergensskolen innen meteorologi

Bergensskolen innen meteorologi er betegnelsen  på fagmiljøet ved opprettelsen av Det geofysiske institutt («Geofysen») ved Universitetet i Bergen, fysikeren og meteorologen Vilhelm Bjerknes og hans assistenter.
Nordmannen Vilhelm Bjerknes, på den tiden verdens fremste meteorolog og bestyrer av det geofysiske instituttet ved Universitetet i Leipzig, ble i 1917 invitert hjem til Norge (etter press fra Fridtjof Nansen og Bjørn Helland-Hansen) for å organisere den meteorologiske virksomheten på det nyopprettede Geofysisk Institutt i Bergen og virke som professor der.  Dette ble opptakten til den berømte «Bergensskolen innen meteorologi», som gjorde norsk meteorologi til et mønster for andre land og er grunnlaget for all moderne værvarsling.
Gjennom Bergensskolen innen meteorologi fornyet Vilhelm Bjerknes praktisk værvarsling med nye metoder og gjorde meteorologi og klimaforsking til en eksakt vitenskap som han også omsatte i praksis.
Bergensskolens viktigste nye erkjennelse var en enkel konseptuell modell av været. Jakob Bjerknes fikk i 1919 publisert sin lavtrykksmodell. Den beskriver hvordan varm luft stiger i møte med en kaldere luftmasse og «glir» oppå den kalde luften. I møtesonen oppstår noe han kalte fronter inspirert av de nylige krigshandlingene. Begrepene varmfront og kaldfront var skapt. Litt senere føyde Tor Bergeron til en tredje fronttype som ble kalt okklusjon. Halvor Solberg sto for den matematiske formuleringen av lavtrykksmodellen. Han konkluderte at møtet mellom kald polarluft og varm luft fra tropene var et generelt fenomen med utstrekning rundt hele jordhalvkula. Dette kalte han polarfronten. Et typisk lavtrykk utvikler seg langs polarfronten.
Glamour

Glamour er skjønnhet eller romantisk trollglans, særlig utvendig, overdreven og vulgær, det vil si en fortryllende prakt som begeistrer folk flest. Glamour er et engelsk ord som opprinnelig betydde å kaste trolldom over noen, mens den moderne bruken av ordet handler om karisma, skjønnhet eller seksuell utstråling, for eksempel i sammensatte ord som glamourmodell for en type blendende vakre fotomodeller. En person eller vedkommendes livsstil kan bli beskrevet som glamorøs. Glamour uttales på norsk enten glamor eller som på engelsk glæmmer.

Opprinnelse

Den alternative meningen av ordet er lite benyttet utenfor Storbritannia, og ikke i USA, ettersom ordet har sin opprinnelse i skotsk engelsk eller lavlandsskotsk. Ordet «glamour» hadde i skotsk engelsk den samme bakgrunnen som det engelske ordet «grammer» (= grammatikk), hvor usannsynlig det enn høres.
Skotsk engelsk benyttet «glamour» for «grammar» ved at bokstaven L er fonetisk svært likt med bokstaven R, og de to er kjent for å bytte plass. Ordet glamour var i bruk i en britisk middelalder for læring generelt, og samtidig ved assosiasjon hadde også betydningen magi, «gramarye» var benyttet i betydningen «enchantment» (= fortryllelse) eller «spell» (= en trolldom).
Forfatteren Walter Scott var ansvarlig for at ordet gikk fra skotsk engelsk til generell engelsk. «Enchanted» har nå gått ut av bruk i sin opprinnelige nedsettende mening og glamour har siden slutten av 1800-tallet fått meningen villedende sjarm og senest som moteaktig tiltrekning, derav også begrepet glamourmodell.

Litterært bruk

I Christopher Priests fantastiroman fra 1984, The Glamour, er glamour den medfødte evnen til å gjøre seg selv usynlig.
I sin roman It fra 1986 benytter Stephen King det skotsk engelske ordet glamour i referanse til et vesen eller uhyre som er kjent som It (= Det) eller Pennywise, og sier at det betyr en vesen som ved viljekraft kan endre sin form eller fysiske framtreden, eller bli sett på som forskjellig ting av ulike mennesker.
Vallø saltverk

Vallø saltverk (offisielt Det kongelige norske saltverk) var en bedrift for utvinning av salt fra sjøvann ved saltkoking, beliggende på halvøya Valløy i nåværende Tønsberg kommune. Saltverket ble opprettet i 1739 og nedlagt i 1861.
Tyskeren Joachim Fridrich von Beust fikk den 30. april 1739 kontrakt på å anlegge et nytt saltverk på Valløy til erstatning for et lite anlegg på Narverød. Det var et stort byggeprosjekt, og for å få teglstein nok ble det anlagt et teglverk på Heimdal. Det ble bygget to store graderhus, hvert av dem var ca. 600 meter langt og 10 meter høyt. Det første gradérhuset kom i drift i 1744, og begge var i full drift fra 1751. I bygningsmassen inngikk også forvalterbolig, bokholdergård og kirke. Innen 1820 var det oppført over 70 bygninger, inkludert boliger.
Von Beust var direktør for saltverket fra etableringen og frem til 1758. Den første saltforvalteren var Christian Gottlieb Crell fra Eisenach, men etter overbergamtets inspeksjon i 1761 ble han avsatt grunnet manko i saltbeholdningen og saltverkets dårlige forfatning. Kruttmaler Johan Michael Preuss fra Kongsberg ble ansatt som ny forvalter, men i 1776 ble også han avsatt.  Hans etterfølger ble Jacob Lerche, og med ham inntrådte en stor forandring i verkets drift. Under hans ledelse ble produksjonen mangedoblet.
Valløsaltet var i de første tretti år for svakt til salting av fisk, men det var godt egnet til smørsalting. Bøndene i Norge ville ikke kjøpe annet enn spansk og fransk salt, og det største markedet for saltet var i Sør-Sverige og i Danmark. Omsetningen innenlands bedret seg etter at saltets styrke ble forbedret gjennom tilsetting av engelsk steinsalt i 1770-årene.
Ved etableringen av verket var hensikten å danne et interesseselskap med private investorer. Det var imidlertid ikke mulig å få dette i stand. Innskyterne ble innløst, og verket tilhørte deretter i sin helhet kongen. Kong Fredrik V besøkte Vallø saltverk i 1749. I 1813 ble Vallø saltverk pantsatt til den danske auditør Steen Andersen Bille som samme år overdro sitt pant til Peter Wilhelm Berg i Göteborg. Den norske stat overtok driften av verket etter freden i 1814. Etter realisasjon av konkursboet etter Berg, fikk saltverket lokalt eierskap i 1819 ved kjøpmennene Carl Stoltenberg og Niels Otto Bull og apoteker N. J. Conradi i Tønsberg.
1820-årene var vanskelige tider for saltverket, blant annet fordi innførselstollen på engelsk og lüneburgsk salt ble kraftig redusert. I 1831 forlangte staten, som den største kreditor, auksjon over saltverket. De nye eiere ble det sveitsiske handelshuset Blumer & Tschudy i Kristiania. Saltverket ble satt i gang igjen med tre kontorbetjenter, åtte saltmestere, 101 faste arbeidere og en del dagarbeidere.
Saltproduksjonen ved verket var betydelig frem til 1840, men senere gikk den sterkt tilbake. I 1849 ble det ene gradérhus revet ned og i 1853 opphørte saltproduksjonen helt. Blumer & Tschudy oppga sitt bo 1861.
Forfatteren Clara Tschudis farfar innvandret til Norge fra Sveits og kjøpte eiendommen Vallø saltverk. De neste generasjonene i Tschudi-familien ble boende på Vallø.
Yucca filamentosa

Beskrivelse

Palmeliljen vokser naturlig sørøst i USA, fra Louisiana i vest til Virginia i nord, men er mye brukt som prydplante i hager over hele verden.
Det er en lavtvoksende yucca som normalt ikke danner stamme. Arten er svært vinterherdig, men trenger god drenering.
Langs ytterkantene på bladene har palmeliljen løse tråder som skiller den fra den nært beslektede Y. flaccida. Om sommeren blomstrer planten med hvite kremaktige blomster. Blomsterstengelen kan bli inntil 3 meter høy og vokser ut fra senter av rosetten. For at planten skal kunne pollineres er den avhengig av en bestemt knoppmøll, som kun finnes i habitatet. Utenfor Nord-Amerika må derfor planten håndpollineres for at planten skal produsere frø.
Etter blomstring dør planten. Men før den rekker å dø produserer den opptil flere rotskudd, noen ganger så mange som 5−10. Etter hvert vil planten få et busklignende utseende. Fra nytt rotskudd til blomstring igjenn tar det normalt 4−5 år.
Utbrettsbok

En utbrettsbok, sprett-opp-bok, sprett-ut-bok, pop-opp-bok eller pop-up-bok (etter det engelske pop-up book) er en type bildebok der sidene og illustrasjonene er utstyrt med klaffer og bevegelige deler av papir eller andre materialer for å skape forskjellige effekter når en blar i boka. Det kan for eksempel være at bildene løfter seg opp og bretter seg ut når en åpner sidene, eller at deler av motivet i en illustrasjon er skjult bak en papirbit som kan vippes opp som en luke.
På engelsk brukes ofte samlebetegnelsen movable books («bevegelige bøker») om pop-up-bøker og andre bøker med bevegelige, mekaniske eller tredimensjonale innretninger. I Danmark brukes også betegnelsen løft og læs-bøger om visse typer utbrettsbøker.
Praying Winter

Praying Winter er et musikkalbum av det norske bandet Dipsomaniacs, utgitt i 2003.
Google I/O

Google I/O er en konferanse med fokus på webutvikling som siden 2008 avholdes årlig av Google for å diskutere webapplikasjoner som forbindes med Google og åpne webteknologier. Produkter slik som Android, App Engine, Chrome, Google Web Toolkit, OpenSocial og Google Wave er blitt tatt opp på konferansen. Google Wave ble kunngjort for første gang ut til utviklere på nettopp Google I/O.
Bredkantet humlesvermer

Utseende

En middelsstor (vingespenn 46 – 52 mm), tettbygd sommerfugl som har en viss likhet med en humle. Vingene er uten skjell og glassklare, bortsett fra hos nyklekte eksemplarer, som har spredte, grønnlige skjell. Antennene er tykkere mot spissen, ca. 2/3 så lange som forvingene, ytterst med en markert krok. Hodet og brystet er tett kledt med gulbrune hår. Bakkroppen er hovedsakelig kledt med mørkt rødlige hår, men med et ubrudt, gulbrunt belte i den bakerste delen, dette er hvitt på sidene. Bakerst med en markert, svart haledusk. Forvingene har en bred, brunrød ytterkant. Cellen nær fremkanten er delt i to av en lengdeåre, og åren som avslutter cellen ytterst er tykk. Ved roten i den bakerste delen har den et ganske stort felt kledt med gule hår. Bakvingene har en nokså bred, brunrød ytterkant og et ganske stort felt kledt med gule hår langs innerkanten.

Levevis

Som alle humlesvermere flyr den om dagen i solskinn. Den besøker forskjellige blomster, der den henger foran blomstene og stikker sin lange sugesnabel ned i dem. Man kan høre en svak, summende lyd. I motsetning til mange andre svermere holder den seg fast i blomsten med frambeina. Bredkantet humlesvermer flyr fra mai til juli, hyppigst rundt Sankthans.

Utbredelse

Bredkantet humlesvermer finnes fra Nord-Afrika gjennom det meste av Europa og Midtøsten østover til India. I Norge er den nokså vanlig på Østlandet og langs kysten til Kristiansand. Det finnes også en liten, tilsynelatende isolert bestand på Finnøy i Rogaland. Arten er også observert nord for Dovre.
Spørrespråk

Spørrespråk (en: Query language) er et forenklet språk som benyttes i databehandling og informasjonsgjenfinning. Det finnes mange typer spørrespråk av vidt forskjellig kompleksitet og bruksområder. De fleste av oss benytter oss antageligvis av spørrespråk daglig, f.eks ved søking på Google eller lignende søketjenester.

Historie

Begrepet spørrespråk finnes i artikler fra så tidlig som 1960-tallet, men kom nok ikke i utbredt bruk før på 1970-tallet, med utviklingen av spørrespråk som SEQUEL (Structured English query language), senere omdøpt til SQL og QUEL (QUEry language). Det har etterhvert kommet til alle tenktelige slags spørrespråk, og man har i dag språk som f.eks. XQuery og XPath for behandling av XML-data, MDX for bruk mot OLAP-databaser eller CQL, et spørrespråk utviklet for bruk mot bibliografiske systemer ol.
Spørrespråk var i utgangspunktet sett på som enkle brukervennlige grensesnitt til databaser, i naturlig språk, som selv ukyndige brukere kunne benytte seg av. Man innså etterhvert at dette var et syn som ikke var støttet av hvordan spørrespråk faktisk ble benyttet.
Black Power

Black Power («Svart makt») er et politisk slagord og betegnelsen for en rekke tilknyttede ideologier, og var en særskilt amerikansk politisk bevegelse i tiden løselig mellom 1966 og 1975. Begrepet ble benyttet i den sistnevnte bevegelsen blant folk av sort, afroamerikansk opprinnelse i USA (men også i andre deler av verden). Bevegelsen var framtredende på slutten av 1960-tallet og tidlig på 1970-tallet, en tid hvor det var en generell radikalisering av mange samfunn i Vesten, og framhevet etnisk stolthet og opprettelsen av svarte politiske og kulturelle institusjoner for å fremme og nære afroamerikanske, kollektive interesser og bevissthet 
I motsetning samtidens brede sosiale og politiske bevegelser for medborgerlige rettigheter, som ville ha samme rettigheter for svarte som for hvite, ville Black Power-bevegelsen gå lengre og skaffe både økonomisk og politisk selvstyre for svarte og bli kvitt den hvite undertrykkelsen. Mens borgerrettsbevegelsen fikk stor oppslutning hos alle deler av den amerikanske befolkningen, var det en del blant de afroamerikanske som mente at de mest radikale innenfor Black Power-bevegelsen på 1970-tallet gikk for langt med politisk vold og propaganderte for «svart nasjonalisme».
«Svart makt» som bred samlebetegnelse uttrykte en rekke politiske mål, fra forsvar mot rasistisk undertrykkelse, til etableringen av sosiale institusjoner og en selvforsynt økonomi. Den tidligste kjente bruken av begrepet i USA er funnet i en bok av forfatteren Richard Wright fra 1954 kalt Black Power. New York-politikeren Adam Clayton Powell Jr., som representerte Harlem, benyttet seg av dette begrepet den 29. mai 1966 under en eksamenstale ved Howard University: «To demand these God-given rights is to seek black power.» («Å kreve disse gudgitte rettighetene til å søke svart makt.»)
Hviterussisk

Det hviterussiske alfabet, kyrillisk variant

Аа Бб Вв Гг Дд (ДЖдж ДЗдз) Ее Ёё Жж Зз Іі Йй Кк Лл Мм Нн Оо Пп Рр Сс Тт Уу Ўў Фф Хх Цц Чч Шш Ыы Ьь Ээ Юю Яя
Før 1933 hadde det hviterussiske alfabetet i tillegg til bokstaven Ge (Гг) også bokstaven Ghe (Ґґ). Noen hviterussiske lingvister ønsker å gjenoppta denne bokstaven, men forslaget har ennå ikke blitt tatt opp til offentlig vurdering.

Det hviterussiske alfabetet, latinsk variant

Aa Bb Cc Ćć Čč Dd (DŽdž DZdz) Ee Ff Gg Hh Ii Jj Kk Ll Łł Mm Nn Ńń Oo Pp Rr Ss Śś Šš Tt Uu Ŭŭ Vv Yy Zz Źź Žž
Okfjorden

Okfjorden er en fjordarm av Velfjorden i Brønnøy kommune i Nordland. Fjorden har innløp mellom Okneset i nord og Okodden i sør og strekker seg 8,5 kilometer nordøstover til Fjordbotnet der Klavesmarkelva munner ut.
Det er ikke bosetninger eller veisamband langs fjorden, bortsett fra den veiløse gården Okan, som fjorden er oppkalt etter, ved innløpet til fjorden på sørøstsiden. Fjorden har ganske bratte sider, spesielt på nordsiden der Bårdtsteinhatten stiger opp til 736 meter over havet.
Soundtracket til ferien min 2

Soundtracket til ferien min 2 er en musikk-EP med Oral Bee, utgitt i august 2011.
Den evangelisk-lutherske kirke i Chile

Den evangelisk-lutherske kirke i Chile (Iglesia Evangélica Luterana en Chile) er et av de minste kirkesamfunnene i Det Lutherske Verdensforbund med bare 3000 medlemmer. Kirken ble medlem i 1955. Forbundets generalsekretær Martin Junge var prest i dette kirkesamfunnets menigheter i Santiago de Chile før han kom til Geneve. Biskop Izani Bruch er kirkepresident fra 2015, hun etterfulgte Luis Alvarez.
Plaxomicrus

Utseende

Små, blanke trebukker. Kroppen er forholdsvis kort og bred, dekkvingene er kraftig utvidete i den bakre delen og nærmest pæreformede. Oversiden er kledt med korte, mørke hår.

Utbredelse

Gruppen er utbredt i Sørøst-Asia og Australia.
Karantania

Karantania (slovensk: Karantanija; tysk: Karantanien; gammelslovensk: *Korǫtanъ) er en historisk region i det nåværende Østerrike, som dekkes av delstatene Kärnten og Steiermark, samt det nordlige Slovenia. Det var et slavisk fyrstedømme som oppsto på andre halvdel av 600-tallet og forløperen til mark- eller grenseområdet Karantania som opprettet innenfor Frankerriket i 889.

Opphavet til navnet

Navnet Karantania er av før-slavisk opprinnelse. Paulus Diaconus omtaler «slavere i Carnuntum som feilaktig kalt for Carantanum» (Carnuntum, quod corrupte vocitant Carantanum).
En annen mulig etymologi er at det kan ha blitt formet fra en toponymisk basert carant- som er til sist avledet fra en før-indoeuropeisk rotord *karra i betydningen «fjell, berg», eller det er av keltisk opprinnelse og avledet fra *karantos i betydningen «venn, alliert». Dets slovenske navn, *korǫtanъ, var overtatt fra det latinske *carantanum. Toponymet Carinthia (slovensk: Koroška < urslavisk: *korǫt’ьsko) er også hevdet å være etymologisk beslektet, avledet fra før-slaviske *carantia.

Historie

Omkring år 600 bosatte slavere seg under avarenes herredømme i regionen, og det ble opprettet et selvstendig hertugdømme omkring 630. Mellom 741 og 765 søkte slaverne hjelp i nabolandet Bayern for å frigjøre seg fra avarisk styre, men måtte i stedet underkaste seg Bayern.
Sammen med de øvrige bayerske territoriene ble de innlemmet i Frankerriket i 788. Karolingerne skiftet ut omkring 828 sin slaviske fyrste med frankisk styre. Blant annet var kong Karlomans illegitime sønn Arnulf, som senere ble keiser, leder over provinsen Karantania.
I 976 ble den såkalte grevskapsforfatningen innført, og provinsen ble inndelt i ulike fyrstedømmer, hvorav Kärnten ble det dominerende.
Spodistes mniszechi

Utseende

En middelsstor til stor (30-45 millimeter), bred, litt flat, brunlig hornbille. Særlig hannene kan minne om små versjoner av de store artene i slekten Dynastes, men er ikke i nær slekt med disse. Kroppen er nokså bred, kroppsbygningen temmelig spinkel til hornbiller å være. Kroppen er mer eller mindre tett kledt med gulgrå bestøvning og ser matt ut. Hannen har et langt horn på hodet, kløvet i spissen, som danner en klype mot et nedoverbøyd horn på pronotum. Hos hunnene er pronotum dekket av store punktgroper, bestøvningen mindre tett. Beina er forholdsvis slanke, leggen på forbeinet med tre korte men skarpe tenner.

Utbredelse

Arten finnes i Mellom-Amerika og sørover til Colombia.
Manzanar

Manzanar er best kjent som en av ti leirer der over 110 000 japansk-amerikanere ble fengslet under den andre verdenskrig. Manzanar ligger i Owens Valley i Sierra Nevada i California mellom byene Lone Pine i sør og Independence i nord. Det er 230 miles (370 km) nordøst for Los Angeles. Manzanar (som betyr “Apple Orchard” (eplehage) på spansk) ble kåret av USA National Park Service som den best bevarte av de tidligere leirene, og ble døpt om til Manzanar National Historic Site.
Lenge før de første fangene kom i mars 1942, var Manzanar bosted for indianere, som bodde i landsbyer i ulike fjellkløfter i området.  Gårdbrukere og gruvearbeidere etablerte byen Manzanar i 1910, 
men forlot byen i 1929 etter at byen Los Angeles kjøpte vannrettighetene for nesten hele området. Selv om disse to gruppene kan synes å være veldig forskjellige, har de begge vært gjenstand for forvisning (forced relocation).
Etter at de siste fangene reiste i 1945, har tidligere fanger og andre arbeidet for å etablere Manzanar som National Historic Site for å bevare stedet for fremtidige generasjoner. Hovedfokus er Japanese American Internment-bestemmelsene, 
som spesifisert i lovverket som skapte Manzanar National Historic Site.  Stedet forteller også historien om byen Manzanar, gårdshistorien, bosetningen Owens Valley Paiute, og rollen som vannet spilte for å forme historien til Owens Valley.
Hydrogenstasjon

En hydrogenstasjon er en tankstasjon for hydrogen, mest brukt i forbindelse med påfylling av hydrogen som drivstoff i transportsektoren. Stasjonen kan få drivstoffet levert med tankbil, direkte matet inn gjennom en rørledning eller kan også produsere hydrogenet på stedet ved hjelp av elektrisk energi. Slik egenproduksjon kan være basert på hydrolyse av vann eller reforming av en annen gass, vanligvis metan. Hydrogenet overføres vanligvis under svært høyt trykk for ikke å ta for stor plass kjøretøyets tanker. Hydrogenbilene Hyundai ix35 FCEV og Toyota Mirai, to av de første hydrogenbilene i ordinært salg, var begge basert på et hydrogentrykk på 700 bar.
I Norge ble det på 2000-tallet etablert hydrogenstasjoner flere steder langs kysten i det såkalte Hydrogenvei-prosjektet (Hynor). Det ble plassert stasjoner i Stavanger, Porsgrunn, Drammen, Oslo og Lillestrøm. Senere ble det også opprettet en stasjon på Kjeller. Stasjonene ble imidlertid svært lite brukt ettersom det bare fantes et fåtall biler som ble drevet av hydrogen. Etter fem års drift, stengte Statoil hydrogenstasjonen på Forus utenfor Stavanger i 2011. Året etter trakk selskapet seg ut av hele hydrogensatsingen, og de gjenstående stasjonene ble overtatt av selskapet Hyop AS i 2012.
Hyop flyttet stasjonen i Drammen til Gardermoen i 2012. Denne stasjonen var et demonstrasjonsprosjekt for å teste ut en selvforsynt hydrogenstasjon basert på elektrisk hydrolyse av vann. Stasjonen hadde en døgnkapasitet på rundt 20 kg, nok til å betjene om lag 4 kunder med full tank. I 2007 hadde hydrogenmiljøet i Norge ambisiøse planer om å etablere flere stasjoner på traseen mellom Oslo og Stavanger, og det var videre planer om å utvide denne strekningen videre nordover fra Stavanger til Bergen. Videre ble det dannet et skandinavisk prosjekt, Scandinavian Hydrogen Highway Partnership, som bandt sammen HyNor med tilsvarende satsninger i Sverige og Danmark.
I 2013 satte kollektivselskapet Ruter i gang forsøksdrift av fem hydrogendrevne busser i Oslo. Bussene fikk en dedikert hydrogenstasjon på Oppegård, og her ble hydrogenet fremstilt lokalt ved elektrolyse av vann. Bussene ble driftet av Unibuss AS, og etter en del tekniske vanskeligheter det første driftsåret, rapporterte selskapet større stabilitet på bussene i 2014. Prosjektet mottok betydelig offentlig støtte gjennom det EU-støttede CHIC (Clean Hydrogen In European Cities) prosjektet. Oslo kommune og Akershus fylkeskommune støttet prosjektet med 35 millioner kr hver, Forskningsrådet og Transnova med hhv. 14 og 12 millioner kr og EU med drøyt 40 millioner kr.
I juni 2015 meldte selskapet NEL ASA at de hadde overtatt det danske hydrogendrivstoffselskapet H2 Logic, som produserer hydrogenfyllestasjoner. I desember samme år rapporterte NEL at de hadde inngått en intensjonsavtale med bensinstasjonskeden Uno-X om bygging av et nettverk av hydrogenstasjoner. Avtalen omfattet etablering av minst 20 stasjoner i store norske byer innen 2020. NEL overtok også selskapet RotoBoost H2 AS som utvikler  en egenutviklet elektrolysør.
Eilert Mo

Liv

Han var sønn av læreren Peder Moe og Marit Onsøyen. Etter middelskoleeksamen i Trondheim tok han lærereksamen ved Tromsø lærerskole i 1900 og var lærer i Soknedalen fra 1902 til 1907. Siden var han lærer i Romundstad skolekrets i hjembygda Rindal.
Ved siden av lærergjerningen utga Mo flere avhandlinger om dialekten i Rindal, særlig tonelagsforhold. Han skrev artikler for Norsk Folkekultur og Maal og Minne. Han utga også en samling salmer. Som språkforsker var Mo selvlært, men han fikk stipend til opphold ved universitetet i Kristiania på 1920-tallet. Han sto dessuten i brevveksling med flere av tidens språkforskere.
Ronald 13 – Schlager-minner

Ronald 13 – Schlager-minner er et musikkalbum utgitt av Ronald Holmberg i 2004 på Busk records.
ArchiCAD

ArchiCAD er et tegneprogram for Mac og Windows laget av det ungarske firmaet Graphisoft. I Norge er programmet populært på arkitektkontor og i utdanning. I ArchiCAD tegnes bygninger som tredimensjonale modeller, og gevinsten i forhold til tradisjonelle tegneprogrammer er at man kan høste av modellen. Det vil si at plantegninger, snitt, fasader, masseberegning o.l. er knyttet til én virtuell modell. Når modellen forandres, forandres også alle tegninger og masseberegninger som er knyttet til modellen. Det norske firmaet Arktis er norsk distributør og utvikler.